Ehdotus neuvoston asetus maatalouden geenivarojen säilyttämisestä, kuvauksesta, keräämisestä ja käytöstä sekä asetuksen (EY) N:o 1258/1999 muuttamisesta /* KOM/2001/0617 lopull. Nide I - CNS 2001/0256 */



Virallinen lehti nro 051 E , 26/02/2002 s. 0335 - 0338



Ehdotus NEUVOSTON ASETUS maatalouden geenivarojen säilyttämisestä, kuvauksesta, keräämisestä ja käytöstä sekä asetuksen (EY) N:o 1258/1999 muuttamisesta (komission esittämä) PERUSTELUT Maatalouden geneettisten voimavarojen säilyttämisestä, kuvauksesta, keräämisestä ja käytöstä annetulla neuvoston asetuksella (EY) N:o 1467/94 aloitettiin toimintaohjelma viisivuotiskaudeksi, joka päättyi 31. joulukuuta 1999. 1. Ohjelman toteuttaminen Ensimmäisen ohjelman perusteella toteutettiin pääasiassa seuraavat toimet: * jäsenvaltioiden FAO:n kanssa toteuttamien tärkeimpien toimien koordinointi, mukaan lukien vuoteen 1998 saakka laaditut toimintasuunnitelmat, * 21 hankkeen hyväksyminen. Näihin hankkeisiin varattiin yhteensä 10 miljoonaa euroa/ecua, mikä on noin kaksikolmasosaa asetuksessa niiden toteuttamiseen tarpeelliseksi katsotusta määrästä (asetuksen liite II). Niihin kuuluu yksi metsägeenivaroja koskeva hanke (Elms/Elms) sekä 16 kasvigeenivaroja koskevaa hanketta (esim. ohra, kaura, Brassica-suvun lajit, riisi, peruna, Beta-suvun lajit, maissi, Allium-suvun lajit, porkkana, oliivi, viinirypäleet). Suurin osa hankkeista koskee pääasiassa ex situ saatavilla olevien geenivarojen kuvausta (arviointia), asianmukaista säilyttämistä ja käyttöä. Hankkeisiin osallistuu erityisesti geenipankkeja, tutkimuslaitoksia, käyttäjiä ja joissakin tapauksissa myös valtiosta riippumattomia järjestöjä. Ensimmäiseen ohjelmaan kuului myös neljä eläingeenivaroja koskevaa hanketta (kotieläimet, siat, naudat, kanit), jotka koskevat pääasiassa kyseisten geenivarojen koordinointia, kuvausta ja tietyssä määrin myös keräämistä ja säilyttämistä. 2. Tulosten arviointi Riippumaton asiantuntijaryhmä laati asetuksen (EY) N:o 1467/94 mukaisesti helmikuussa 2000 arviointikertomuksen toimien toteuttamisesta. Tämä kertomus, johon liitetään toiminnan tulevaisuutta koskeva ehdotus neuvoston asetukseksi, toimitetaan edelleen neuvostolle ja Euroopan parlamentille. Maalis-heinäkuussa 2000 järjestettiin lukuisia ylimääräisiä keskusteluja geneettisiä voimavaroja käsittelevän komitean (joka perustettiin asetuksella (EY) N:o 1467/94) kokouksissa. Komiteaan osallistui myös Euroopan parlamentin, valtiosta riippumattomien järjestöjen sekä geenivarojen (siementen) käyttäjien edustajia sekä tieteellisiä asiantuntijoita (hankekoordinoijia). Riippumattomat asiantuntijat antoivat arviointinsa perusteella seuraavia suosituksia: * Toimintaa olisi jatkettava ja tehostettava; kotieläimiä ja kasveja koskevien hankkeiden välistä tasapainoa olisi kuitenkin parannettava, * in situ/on farm -säilyttämistä oli korostettava enemmän, jotta voitaisiin edistää kansainvälisten sitoumusten toteuttamista ja ottaa paremmin huomioon ekoalueiden ominaispiirteet; valtiosta riippumattomien järjestöjen aktiivista osallistumista olisi lisättävä, * jäsenvaltioiden ja komission välistä koordinointia olisi lisättävä FAO:n tasolla tapahtuvien neuvottelujen ja toimien osalta, * toimia olisi suunnattava siten, että tiettyjen hankeryhmien osalta varmistetaan kattavampi jäsenvaltioiden osallistuminen. Keskusteluissa tuli esiin myös muita näkökohtia, joista tärkeimmät ovat seuraavat: * Valtiosta riippumattomien järjestöjen sekä muiden erityisesti in situ/on farm -säilyttämisen alan toimijoiden osallistumista olisi lisättävä, ja näiden olisi voitava soveltaa asetusta (EY) N:o 1257/1999, * geenivarojen suojelua koskevia kansainvälisiä toimia olisi koordinoitava; jopa omistusoikeuksia koskevaa, asetuksen yhteydessä laadittavaa yhteisön lainsäädäntöä pidetään tarpeellisena, * olisi laadittava enemmän tiedotus- tai mainontatoimia erityisesti paikallisten tai harvinaisten lajien tai rotujen käytön lisäämiseksi, * olisi korostettava enemmän käyttöä ja tulosten soveltamista markkinoilla (käyttäjien tasolla), * olisi otettava käyttöön saatavilla olevien geenivarojen sekä niiden alkuperän ja ominaispiirteiden hajautettu ja jatkuva eurooppalainen luettelointi. Riippumaton asiantuntijaryhmä suosittelee asetuksen (EY) N:o 1467/94 mukaisen arviointinsa perusteella uuden viisivuotisen ohjelman käynnistämistä. 3. Uudet toimet Neuvosto ehdottaa ympäristönäkökohtien sisällyttämisestä ja kestävästä kehityksestä yhteisessä maatalouspolitiikassa koskevassa strategiassaan (asiakirja 13078/99, 15.11.1999) uuden toimintaohjelman valmistelua. Päättyneen ohjelman saavutusten, riippumattoman arvioinnin tulosten sekä neuvoston asiakirjan sisällön perusteella ehdotetaan toimien jatkamista. Uudessa asetuksessa otetaan käyttöön yhteisön tukea koskevat uudet menettelyt, jotka lisäävät joustavuutta erityisesti osana kansallisia ohjelmia toteutettavien epäsuorien toimien myötä. Toiminnalla pyritään: - rahoittamaan säilyttämistä, kuvausta, keräämistä ja käyttöä koskevia toimia, jotka ovat maataloustuotannon kannalta merkittäviä, ja samalla edistämään maatalouden biologista monimuotoisuutta koskevan toimintasuunnitelman toteuttamista, minkä avulla voidaan laajentaa näin kasvi- ja eläinlajien valikoimaa, - koordinoimaan kansallisia ohjelmia, varmistamaan tiedonvaihto jäsenvaltioiden ja komission välillä, - helpottamaan koordinointia kansainvälisten neuvottelujen, erityisesti FAO:n tasolla. Koska toiminnan tavoitteet liittyvät lähinnä maatalouteen ja politiikkaan, jotka kattavat maataloustuotannon kehittämiselle tärkeät geenivarat, sen oikeusperusta on perustamissopimuksen 37 artikla. Uusi toiminta koskee seuraavia aiheita: - Ohjelmien puitteet, mukaan lukien toimen tavoitteet ja suuntaviivat toteuttamista varten. Nämä määritellään tarkemmin täytäntöönpanoa koskevissa säännöissä. - Täytäntöönpano osana kansallisia ohjelmia, joiden soveltamisesta jäsenvaltiot vastaavat ja joihin sisältyy rajat ylittäviä hankkeita. Hankkeiden valinta ja hallinnointi tapahtuu osana jäsenvaltioiden laatimia ja komissiolle esittämiä kansallisia ohjelmia. Ohjelmiin tulisi sisältyä täytäntöönpanomenetelmiä hankkeiden valitsemiseksi järjestettävien tarjouspyyntöjen avulla, ja niillä on voitava varmistaa, että jäsenvaltion tasolla on nimetty asianmukainen hallintoviranomainen ja maksajavirasto. Ohjelmiin sisältyviä toimia toteutetaan ohjelman tärkeimmän osan muodostavien, rajat ylittävien hankkeiden ja sekä pienimuotoisempien kansallisten hankkeiden kautta. Viimeksi mainitut koskevat in situ/on farm -säilyttämistä (viljelijöiden omalla tilallaan toteuttamaa geenivarojen lisäämistä) sekä ekoalueita. - Komission yksiköiden tehtävät. Komission yksiköt vastaavat täytäntöönpanosääntöjen laatimisesta, kansallisten ohjelmien hyväksymisestä, toimien koordinoinnista sekä kansainvälisestä edustamisesta. - Geenivaroja käsittelevän komitean perustaminen. Komitea avustaa komissiota ja toimii hallintokomiteana pyydettäessä lausuntoa kansallisten ohjelmien hyväksymisestä, ja neuvoa-antavana komiteana muissa geenivaroja koskevissa kysymyksissä. Seuraaville toimille ei kuitenkaan myönnetä yhteisön rahoitustukea tämän ohjelman puitteissa: teoreettiset tutkimukset, tutkimukset olettamusten todentamiseksi, työvälineiden tai -tekniikoiden parantamiseen tähtäävät tutkimukset, testaamattomia tekniikoita tai mallijärjestelmiä koskevat työt ja kaikki muu tutkimustoiminta. Tällainen toiminta voitaisiin ottaa huomioon yhteisön tutkimusta ja teknologista kehittämistä koskevien ohjelmien yhteydessä. Toiminta rahoitetaan EMOTR:n tukiosastosta; rahoituksen määrä on arviolta 10 miljoonaa euroa vuodessa. Nykyisessä tilanteessa yhteisen maatalouspolitiikan rahoituksesta annettua asetusta (EY) N:o 1258/1999 ei sovelleta geenivaroihin. Siksi asetusta (EY) N:o 1258/1999 olisi muutettava siten, että myös geenivarojen säilyttämistä, kuvausta, keräämistä ja käyttöä toimet kuuluisivat EMOTR:n tukiosastosta rahoitettaviin toimenpiteisiin. 2001/0256 (CNS) Ehdotus NEUVOSTON ASETUS maatalouden geenivarojen säilyttämisestä, kuvauksesta, keräämisestä ja käytöstä sekä asetuksen (EY) N:o 1258/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C, s. ottaa huomioon Euroopan parlamentin lausunnon [2], [2] EYVL C, s. ottaa huomioon talous- ja sosiaalikomitean lausunnon [3], [3] EYVL C, s. sekä katsoo seuraavaa: (1) Maatalouden biologinen ja geneettinen monimuotoisuus muodostaa korvaamattoman rikkauden maataloustuotannon ja maaseudun kehittämisen kannalta. Sen säilyttämiseksi on toteutettava kaikki tarvittavat toimenpiteet. (2) Maatalouden järjestöjen, kuten YK:n maatalous- ja geenivarojen säilyttäminen edistää myös neuvoston päätöksellä 93/626/ETY [4] yhteisön puolesta hyväksytyn biologista monimuotoisuutta koskevan yleissopimuksen tavoitteiden toteuttamista. [4] EYVL L 309, 13.12.1993, s. 1. (3) Tavoitteiden toteuttamisen edistämiseksi maatalouden geneettisten voimavarojen säilyttämisestä, kuvauksesta, keräämisestä ja käytöstä 20 päivänä kesäkuuta 1994 annetussa neuvoston asetuksessa (EY) N:o 1467/94 [5] hyväksytään yhteisön toimintaohjelma viiden vuoden ajanjaksoksi. Toimintaohjelma päättyi 31 päivänä joulukuuta 1999, ja se olisi korvattava uudella yhteisön toimella. [5] EYVL L 159, 28.6.1994, s. 1. (4) Tämän yhteisön toimen mukaisesti geenivarojen säilyttämisen on koskettava kaikkia kasvi- tai eläingeenivaroja, metsätalouden geenivarat mukaan luettuina, jotka osoittautuvat tai voivat osoittautua hyödyllisiksi maatalousalan tai maaseudun kehittämisen kannalta. (5) Jäsenvaltioiden ja eri kansainvälisten elintarvikejärjestön (FAO), viljelykasvien geenivaroja koskevan eurooppalaisen yhteistyöohjelman (ECO/GR) ja Euroopan metsien geenivaroja koskevan ohjelman (EUROFORGEN), monipuolinen toiminta geenivarojen säilyttämisen alalla edellyttää jatkuvaa vastavuoroista tiedottamista ja tiivistä koordinointia, jotta kyseisen toiminnan positiiviset vaikutukset yhteiseen maatalouspolitiikkaan kasvaisivat. (6) Euroopassa käytettävissä olevia geenivaroja, niiden alkuperää ja niiden ominaisuuksia ei tunneta vielä riittävästi. Tällaista tietämystä voidaan lisätä ja asettaa saataville hajautetun, jatkuvan ja laajalti käytettävissä olevan luetteloinnin avulla. (7) Olisi tuettava maatalouden geenivarojen jatkuvaa in situ- ja on farm -säilyttämistä, mukaan luettuna harvinaisten lajien luettelointi ja jakelu niiden käytön lisäämiseksi maataloustuotannossa. Näin ollen olisi säädettävä toimista, jotka ulottuvat Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999 [6] soveltamisalaa laajemmalle. [6] EYVL L 160, 26.6.1999, s. 80. (8) Geenivarojen säilyttämistoimenpiteiden ohella on toteuttava tiedotus- ja neuvontatoimia saatujen tulosten levittämisen varmistamiseksi. (9) Maatalouden geenivarojen säilyttäminen on kansainvälinen ja kaikkia jäsenvaltioita koskeva ongelma. Näin ollen olisi toteutettava hankkeita, jotka kattavat jäsenvaltioiden alueet ja ekoalueiden kokonaisuudessaan tai merkittävän osan niistä ja jotka koskevat maatalouden geenivarojen säilyttämistä, kuvausta, keräämistä ja käyttöä. (10) Maatalouden geenivarojen säilyttämistä, kuvausta, keräämistä ja käyttöä koskevat kansalliset tai monikansalliset toimintaohjelmat muodostavat asianmukaisen kehyksen eri toimien toteuttamiselle ja hallinnolle tiiviissä yhteistyössä kansallisella tasolla tuettujen tutkimustoimien tai sopimuksen 163 artiklan nojalla tuettujen toimien kanssa. (11) On vahvistettava säännöt ohjelmien laatimista ja erityisesti monikansallisten hankkeiden valintamenettelyä varten. (12) Olisi säädettävä kansallisten tai monikansallisten ohjelmien toteuttamiseen myönnettävästä yhteisön tuesta. (13) Olisi säädettävä jäsenvaltioiden rahoitusosuudesta ohjelmaan sisältyvien toimien toteuttamista varten, jotta voitaisiin varmistaa jäsenvaltioiden sitoutuminen maatalouden geenivarojen säilyttämiseen. (14) Määrärahoihin liittyvistä syistä yhteisön rahoitusosuudesta vastaa EMOTR:n tukiosasto. Näin ollen on tarpeen mukauttaa yhteisen maatalouspolitiikan rahoituksesta 17 päivänä toukokuuta 1999 annettua neuvoston asetusta (EY) N:o 1258/1999 [7]. [7] EYVL L 160, 26.6.1999, s. 103. (15) Kansallisten ja monikansallisten ohjelmien toteuttamiseen suunnattujen yhteisön määrärahojen tehokkaan käytön varmistamiseksi on syytä säätää, että alustavat määrärahat jaetaan jäsenvaltioille puolueettomien perusteiden ja erityisesti tarpeiden samoin kuin aikaisempien tulosten perusteella. (16) Koska tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [8] 2 artiklassa tarkoitettuja hallintotoimenpiteitä, ne on vahvistettava kyseisen päätöksen 4 artiklassa säädettyä hallintomenettelyä noudattaen. [8] EYVL L 184, 17.7.1999, s. 23. (17) Tämän asetuksen täytäntöönpanon ja seurannan mahdollistamiseksi komissiolla on oltava mahdollisuus turvautua tieteellisten tai teknisten neuvonantajien apuun. (18) Olisi varmistettava kansallisten, yhteisön tai muiden tutkimusohjelmien kautta tuettujen sekä tämän asetuksen nojalla toteutettavien toimien avoimuus ja hyödyllinen yhteistyö niiden välillä. Toimet olisi myös rajattava koskemaan eurooppalaisessa maataloudessa käytettäviä lajeja, ON ANTANUT TÄMÄN ASETUKSEN: 1 artikla Yhteisen maatalouspolitiikan tavoitteiden toteutumisen, biologista monimuotoisuutta koskevan yleissopimuksen täytäntöönpanon ja maatalouden geenivarojen suojelua koskevan yhteisön politiikan edistämiseksi otetaan käyttöön viiden vuoden ajaksi yhteisön toimi, jonka tavoitteena on maatalouden geenivarojen säilyttämisen, kuvauksen, keräämisen ja käytön hyväksi jäsenvaltioissa toteutetun työn koordinointi ja edistäminen yhteisön tasolla. 2 artikla 1. Tämän asetuksen soveltamiseksi maatalouden geenivaroihin kuuluvat kasvigeenivarat ja eläingeenivarat. 2. Tässä asetuksessa tarkoitetaan: a) 'kasvigeenivaroilla' niitä geenivaroja, jotka koskevat maatalouskasveja, viiniköynnös ja rehukasvit mukaan luettuina, puutarhakasveja, vihannes-, koriste-, rohto- ja yrttikasvit mukaan luettuina, hedelmäkasveja, metsätalouskasveja, sieniä, mikro-organismeja samoin kuin luonnonvaraista kasvistoa, jonka suojelu osoittautuu tai voi osoittautua hyödylliseksi maatalousalalla, b) 'eläingeenivaroilla' niitä geenivaroja, jotka koskevat kotieläimiä (selkärankaisia ja selkärangattomia), mikro-organismeja samoin kuin luonnonvaraista eläimistöä, jonka suojelu osoittautuu tai voi osoittautua hyödylliseksi maatalousalalla. 3 artikla Edellä 1 artiklassa tarkoitettuun toimintaan sisältyvät seuraavat aiheet: a) Vastavuoroinen tiedottaminen kansallisista toimintaohjelmista ja niiden toteuttamisesta näiden ohjelmien koordinoimiseksi keskenään samoin kuin yhteisön tasolla toteutettavien toimien ja kansainvälisellä tasolla, erityisesti biologista monimuotoisuutta koskevan yleissopimuksen, YK:n maatalous- ja elintarvikejärjestön (FAO) toteuttamien toimien sekä ECO/GR:n (viljelykasvien geenivaroja koskeva eurooppalainen yhteistyöohjelma) ja EUROFORGENin (Euroopan metsien geenivaroja koskeva ohjelma) ohjelmien yhteydessä käytävien neuvottelujen kehityksen kanssa; b) käytettävissä olevia geenivaroja, niiden alkuperää ja niiden ominaisuuksia, myös ex situ-, in situ- ja on farm -kokoelmissa säilytettyä biologista ainesta koskevan hajautetun ja jatkuvan luetteloinnin käyttöönotto ja seuranta Euroopan tasolla; c) geenivarojen säilyttämistä, kuvausta, keräämistä ja käyttöä koskevat toimet, jotka voivat koskea ex situ-, in situ- ja on farm -säilyttämistä ja joiden tavoitteena on tukea tai täydentää yhteisössä tai jäsenvaltioissa näillä aloilla toteutettuja koordinointitoimia; d) koordinointi- ja tiedotustoimet, jotka voivat koskea erityisesti seminaarien, teknisten konferenssien sekä valtioista riippumattomien järjestöjen ja muiden elinten kanssa pidettävien säännöllisten kokousten järjestämistä. 4 artikla 1. Edellä 3 artiklan a kohdassa tarkoitettujen ohjelmien aiheita ovat erityisesti seuraavat: a) maatalouden geenivarojen säilyttämistä, kuvausta, keräämistä ja käyttöä koskevat monikansalliset hankkeet, joiden kustannukset jaetaan, b) edellä 3 artiklan b kohdassa tarkoitettua luettelointia koskevat toimet, c) geenivarojen in situ- ja on farm -säilyttämisen edistämistä koskevat toimet määritettävillä ekoalueilla; näihin toimiin ei saa sisältyä tukia, jotka on tarkoitettu luonnonsuojelualueiden hoitoon, tai toimia, jotka voidaan toteuttaa asetuksen (EY) N:o 1257/1999 mukaisesti, d) edellä 3 artiklan d kohdassa tarkoitetut toimenpiteet. Jäsenvaltioiden on toimitettava ohjelmat ja niihin mahdollisesti tehdyt muutokset komissiolle. 2 Ohjelmien kesto voi olla enintään viisi vuotta tämän asetuksen voimaantulosta alkaen. 5 artikla Edellä 3 artiklan a kohdassa tarkoitettujen ohjelmien aiheita ovat erityisesti seuraavat: a) edellä 4 artiklan 1 kohdassa tarkoitettujen hankkeiden valinnan ja hallinnon varmistamiseksi toteutettujen tai suunniteltujen toimenpiteiden kuvaus, erityisesti hankkeiden valitsemiseksi järjestettävien ehdotuspyyntöjen ehdot, b) jatkuvan luetteloinnin järjestämiseksi toteutettujen tai suunniteltujen toimenpiteiden kuvaus, c) edellä 4 artiklan 1 kohdan c ja d alakohdassa tarkoitettujen toimien täytäntöönpanemiseksi toteutettujen tai suunniteltujen toimenpiteiden kuvaus, erityisesti suunnitellut tuet ja tähän tukeen mahdollisesti oikeutettujen kasvi- tai eläingeenivarojen luettelo (lajit) samoin kuin yhteydet edellä tarkoitettuun jatkuvaan luettelointiin. 6 artikla Komissio voi järjestää tietojenvaihtoa varten erityisesti seminaareja. 7 artikla 1. Jäsenvaltioiden rahoitusosuus 3 artiklan a kohdassa tarkoitettujen ohjelmien toteuttamisesta on vähintään 15 prosenttia. 2. Yhteisön rahoitusosuus ohjelmien sisältämistä toimista on 35 prosenttia. Lisäksi yhteisö rahoittaa 6 artiklassa tarkoitetuista toimista aiheutuvat menot kokonaisuudessaan. Euroopan maatalouden ohjaus- ja tukirahaston (EMOTR) tukiosasto osallistuu jäsenvaltioiden tai komission tämän asetuksen mukaisesti toteuttamien toimien rahoitukseen. 8 artikla 1. Komissio osoittaa alustavat määrärahat jäsenvaltioille vuosittain jaoteltuina ja puolueettomia perusteita noudattaen ottaen huomioon maatalouden geenivarojen säilyttämisen, kuvauksen, keräämisen ja käytön hyväksi jäsenvaltioissa toteutetun työn. Alustavien määrärahojen määrän on oltava vähintään monikansallisille hankkeille annetun asetuksen (EY) N:o 1467/94 mukaisesti myönnettyjen varojen keskiarvon suuruinen. 2. Alustavia määrärahoja mukautetaan todellisten menojen ja jäsenvaltioiden toimittamien tarkistettujen menoarvioiden perusteella ottaen huomioon tavoitteet tai kansalliset ohjelmat ja käytettävissä olevat varat. 9 artikla Lisätään asetuksen (EY) N:o 1258/1999 1 artiklan 2 kohtaan f alakohta seuraavasti: "f) maatalouden geenivarojen säilyttämistä, kuvausta, keräämistä ja käyttöä koskevat toimet". 10 artikla Komissio vastaa yhteisön toiminnan täytäntöönpanosta, sen koordinoinnista ja toteuttamisen seurannasta. Sillä on mahdollisuus turvautua erityisesti tieteellisten tai teknisten neuvonantajien apuun. 11 artikla Tämän asetuksen soveltamista koskevat yksityiskohtaiset säännöt annetaan 12 artiklan 2 kohdassa tarkoitettua menettelyä noudattaen. 12 artikla 1. Komissiota avustaa maatalouden geenivarojen säilyttämistä, kuvausta, keräämistä ja käyttöä käsittelevä komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Tähän kohtaan viitattaessa sovelletaan neuvoston päätöksen 1999/468/E 4 artiklassa säädettyä hallintomenettelyä kyseisen päätöksen 7 artiklan mukaisesti. 3. Päätöksen 1999/468/EY 4 artiklan 3 kohdassa säädetty määräaika on yksi kuukausi. 4. Komitea voi käsitellä muitakin asiaankuuluvia kysymyksiä, erityisesti koordinointiin liittyviä, jotka sen puheenjohtaja saattaa sen käsiteltäviksi joko omasta aloitteestaan tai jäsenvaltion edustajan pyynnöstä. 13 artikla Ennen toimen päättymistä komissio nimeää riippumattomien asiantuntijoiden ryhmän arvioimaan siitä saatuja tuloksia. Tämän ryhmän laatima kertomus, johon on liitetty komission huomioita, esitetään Euroopan parlamentille, neuvostolle ja talous- ja sosiaalikomitealle. Komissio ehdottaa tarvittaessa neuvostolle toimen soveltamisen jatkamista uudella kaudella. 14 artikla Kumotaan asetus (EY) N:o 1467/94. Sitä sovelletaan kuitenkin ennen tämän asetuksen voimaantuloa sovittuihin toimenpiteisiin. 15 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>